લુસાનેઃ રમત પંચાટે ગઈ કાલે જણાવ્યું કે રશિયાની મહિલા ટેનિસ ખેલાડી મારિયા શારાપોવા પર મુકાયેલા બે વર્ષના પ્રતિબંધ અંગેનો ચુકાદો ઓક્ટોબરમાં આપશે. ૨૯ વર્ષીય રશિયન ખેલાડી પ્રતિબંધિત દવા મેલડોનિયમના સેવન બદલ દોષી ઠરી હતી, આથી તેની પ્રતિષ્ઠાને ઝટકો લાગ્યો હતો. ખેલ પંચાટે કહ્યું, ”પંચાટ ઓક્ટોબરના પહેલા સપ્તાહમાં મારિયા શારાપોવા અને આંતરરાષ્ટ્રીય ટેનિસ સંઘ વચ્ચે મધ્યસ્થતા કરીને પોતાનો ચુકાદો આપશે.”